ທຸລະກິດໃນສະຫະລັດ ມີຄວາມຫວັງນໍາ ສັນຍາການຄ້າ ສະຫະລັດ-ເກົາຫຼີໃຕ້
ຂະ​ບວນການ​ແຮງ​ງານ​ຢູ​ໃນທັງ​ສອງ​ເຂດ​ຟາກ​ຝັ່ງ​ມະຫາສະມຸດປາຊິ​ຟິກ ກໍ​ຄັດຄ້ານ​ຢ່າງ​ໃຫຍ່​ຕໍ່​ສັນຍາ​ການ​ຄ້າ​ເສລີສະ​ບັບນີ້ 
ເດືອນແລ້ວນີ້ ເປັນເດືອນເລິ່ມຕົ້ນຈັດຕັ້ງປະຕິບັດສັນຍາການຄ້າເສລີ ລະຫວ່າງສະຫະລັດແລະເກົາຫລີໃຕ້ ລັດຖະບານໂອບາມາອະທິບາຍເຖິງສັນຍາດັ່ງກ່າວນີ້ວ່າ ເວົ້າໃນດ້ານການພານິດແລ້ວ ແມ່ນເປັນສັນຍາການຄ້າເສລີ ທີ່ສໍາຄັນທີ່ສຸດ ໃນໄລຍະເກືອບຊາວປີ ແລະວ່າ ສັນຍານີ້ຈະສ້າງວຽກງານ 70,000 ວຽກໃນສະຫະລັດ ແຕ່ວ່າ ສະຖາບັນນະໂຍບາຍເສດ ຖະກິດກ່າວວ່າ ຂໍ້ຕົກລົງນີ້ຈະເຮັດໃຫ້ຊາວອາເມຣິກັນ ສູນເສຍວຽກງານໄປ ຫລາຍເຖິງ 159,000 ໜ້າວຽກ Elizabeth Lee ຜູ້ສື່ຂ່າວວີໂອເອ ລາຍງານມາຈາກ ນະຄອນລອສແອນຈີເເລສ ກ່ຽວກັບພວກຄົນທີ່ຫວັງກັນວ່າ ຈະໄດ້ຮັບຜົນປະໂຫຍດ ແລະພວກທີ່ຢ້ານວ່າ ເຂົາເຈົ້າອາດຈະຕົກງານ ຍ້ອນສັນຍາການຄ້າດັ່ງກ່າວນີ້ ທອງປານ ມີລາຍລະອຽດ ມາສະເໜີທ່ານໃນອັນດັບຕໍ່ໄປ ຫລາຍໆບໍລິສັດໃນທົ່ວສະຫະລັດ ນັບຈາກພວກຜູ້ປູກໝາກໄມ້ສົດໆຂາຍ ໄປເຖິງພວກນັກອອກແບບເສື້ອຜ້າລໍ້າສະໄໝ ແມ່ນພາກັນກຽມຫາກໍາໄລ ຈາກສັນຍາການຄ້າສະບັບໃໝ່ນີ້ ບໍລິສັດຜະລິດເສື້ອຜ້າ Rhapsody ທີ່ຕັ້ງຢູ່ລອສແອນຈີແລສ ໄດ້ເປີດຮ້າຍຂາຍເສື້ອຜ້າສາມແຫ່ງທີ່ເກົາຫລີໃຕ້ເມື່ອປີຜ່ານມາ ລ່ວງໜ້າການເຊັນສັນຍາການຄ້າເສລີ ລະຫວ່າງສະຫະລັດແລະເກົາຫລີໃຕ້ Bryan Kang ປະທານບໍລິສັດກ່າວວ່າ ບັດນີ້ ບໍລິສັດຂອງລາວຈະສາມາດປະຢັດຄ່າເສຍພາສີ ລົງໄດ້ປະມານ 13 ເປີເຊັນ ໃນການສົ່ງອອກເສື້ອຜ້າແຕ່ລະເທື່ອໄປຍັງເກົາຫລີໃຕ້ ຍ້ອນສັນຍາການຄ້າດັ່ງກ່າວ ນາຍ ກາງ ກ່າວວ່າ ສັນຍາການຄ້າສະບັບນີ້ຈະລົບລ້າງພາສີນໍາເຂົ້າສໍາລັບສິນຄ້າຫລາຍກ່ວາ 7 ພັນຊະນິດຈາກເກົາຫລີໃຕ້ ແລະສິນຄ້າກັບການບໍລິການເກືອບຮອດ 62 ພັນຊະນິດ ຈາກສະຫະລັດ Ferdinando Guerra ນັກເສດຖະສາດລະຫວ່າງຊາດກ່າວວ່າ: ທ່ານ ເກຍຣາ ກ່າວວ່າ ເກົາຫລີໃຕ້ກໍໄດ້ເຊັນສັນຍາການຄ້າເສລີກັບສະຫະ ພາບຢູໂຣບໄປແລ້ວ ເມື່ອປີຜ່ານມານີ້ ກ່ອນເຊັນກັບສະຫະລັດອີກ ທ່ານ ເກຍຣາ ກ່າວຕໍ່ໄປວ່າ: ຊາວສວນອາເມຣິກັນຫລາຍໆຄົນ ກໍຄາດຫວັງວ່າຈະໄດ້ກໍາໄລຈາກສັນຍາການຄ້ານີ້ເຊ່ນກັນ ນາຍ Chuck Crain ຊາວສວນປູກໝາກຖົ່ວ walnut ກ່າວວ່າ ສັນຍາການຄ້າສະບັບນີ້ຈະຊ່ວຍອຸດສາຫະກໍາຂອງລາວໄດ້ຫລາຍ ເພາະວ່າໝາກຖົ່ວ walnut ທີ່ເກົາຫລີໃຕ້ນໍາເຂົ້າປະເທດນັ້ນ ສ່ວນໃຫຍ່ແມ່ນໄປຈາກລັດຂອງລາວ ຄືລັດແຄລິຟໍເນຍ ລາວເວົ້າວ່າ: ແຕ່ພວກກະເສດຕະກອນເກົາຫລີໃຕ້ ຢ້ານວ່າ ພວກເຂົາເຈົ້າຈະເປັນຝ່າຍເສຍປຽບ ຫລາຍກວ່າ ພາຍໃຕ້ສັນຍານີ້ ນາງ Pak Jung-OK ຫົວໜ້າສະມາຄົມຊາວສວນແມ່ຍິງເກົາຫລີໃຕ້ ກ່າວວ່າ: ເຮົາ ຊາວສວນຊາວສວນ ຂະບວນການແຮງງານຢູໃນທັງສອງເຂດຟາກຝັ່ງມະຫາສະມຸດປາຊິຟິກ ກໍຄັດຄ້ານຢ່າງໃຫຍ່ຕໍ່ສັນຍາການຄ້າເສລີສະບັບນີ້ ໂດຍກ່າວວ່າ ມັນຈະເຮັດໃຫ້ມີການສູນເສຍໜ້າວຽກຕ່າງໆໄປ David Campbell ຕົວແທນສະຫະພັນກໍາມະບານພວກຄົນງານເຫລັກກ້າ ທີ່ນະຄອນລອສແອນຈີເເລສ ກ່າວວ່າ: ທ່ານ Chris Tily ຜູ້ຊ່ຽວຊານດ້ານແຮງງານ ປະຈໍາມະຫາວິດທະຍາໄລລັດແຄລິຟໍເນຍ ສາຂາລອສແອນຈີແລສ ກ່າວວ່າ ສິ່ງທີ່ໃຫ້ປະໂຫຍດແກ່ພວກບໍລິສັດໃຫຍ່ໆ ບໍ່ຈໍາເປັນສະເໝີໄປວ່າ ຈະຊ່ວຍພວກແຮງງານ ຊຶ່ງທ່ານກ່າວຕໍ່ໄປວ່າ: ຕໍ່ຄໍາຖາມທີ່ວ່າ ປະເທດໃດຈະໄດ້ຮັບຜົນປະໂຫຍດຫລາຍຂຶ້ນ ຈາກສັນຍາ ການຄ້າດັ່ງກ່າວນີ້ ບັນດານັກເສດຖະສາດກ່າວວ່າ ນັ້ນແມ່ນຈະຂຶ້ນຢູ່ກັບອັດຕາແລກປ່ຽນເງິນຕາ ແລະຄວາມເຂັ້ມແຂງຂອງເສດຖະກິດຂອງທັງສອງປະເທດ